text: [{"text_idx": "#000004", "text": "I\u0301 Fuglafir\u00f0i er fyri ta\u00f0 mesta stuttur vegur i\u0301 sku\u0301la, so flestu b\u00f8rn ganga i\u0301 sku\u0301la."}, {"text_idx": "#000005", "text": "A\u0301 Hellunum hevur veri\u00f0 n\u00f8ktandi sku\u0301labarnaflutningur, men b\u00f8rnini a\u0301 Kambsdali fa\u0301a ikki tann flutning sum eitt framkomi\u00f0 samfelag eigur at bjo\u0301\u00f0a borgarum si\u0301num."}, {"text_idx": "#000006", "text": "Hetta er so fyrsta greinin sum skriva\u00f0 ver\u00f0ur fyri ein borgara i\u0301 kommununi. Borgarin f\u00e6r loyvi til at ver\u00f0a dulnevndur, men vit a\u0301taka okkum alla a\u0301byrgd av innihaldinum."}, {"text_idx": "#000007", "text": "By\u0301ra\u0301\u00f0i\u00f0, undan ti\u0301 sum nu\u0301 situr, skipa\u00f0i fyri eini busslei\u00f0 millum Kambsdal og Fuglafj\u00f8r\u00f0 \u2013 henda busslei\u00f0 var\u00f0 eitt sambindingarli\u00f0 millum by\u0301\u00f0arpartarnar ba\u0301ar. Sku\u0301labarnaflutningurin var\u00f0 fyrimyndarligur, foreldur kundu trygt senda b\u00f8rn si\u0301ni i\u0301 sku\u0301la."}, {"text_idx": "#000008", "text": "Sitandi samgonga vildi spara, so peningurin kundi bru\u0301kast a\u0301 annan ha\u0301tt, henda fra\u0301li\u0301ka bussruta var\u00f0 skerd burtur, vi\u00f0 ti\u0301 u\u0301rsliti, at foreldur ikki kenna seg trygg longur. Flutningurin er nu\u0301 vor\u00f0in heldur tilvildarligur. Til d\u00f8mis hevur sku\u0301lastjo\u0301rin veri\u00f0 noyddur at givi\u00f0 l\u00e6rarunum loyvi\u00f0 til at lova b\u00f8rnunum a\u0301 Kambsdali 10 minuttir fyrr av sta\u00f0, fyri at tey skulu na\u0301a almennu bussrutuna."}, {"text_idx": "#000009", "text": "Kunnu vit vi\u00f0 go\u0301\u00f0ari samvitsku go\u0301\u00f0taka, at ti\u0301marnir hja\u0301 b\u00f8rnunum skulu ver\u00f0a skerdir bert fyri at tey skulu passa seg til almenna bussflutningin?"}, {"text_idx": "#000011", "text": "Hvussu skal ta\u00f0 ver\u00f0a \u2013 aftur her eitt pro\u0301gv uppa\u0301 hvussu sitandi by\u0301ra\u0301\u00f0 vanvir\u00f0ir grundarlagi i\u0301 samfelagnum \u2013 B\u00d8RNINI."}, {"text_idx": "#000012", "text": "Allir 9 sitandi by\u0301ra\u0301\u00f0slimir eiga si\u0301na a\u0301byrgd i\u0301 hesum ma\u0301li\u00f0 \u2013 inntil vit alment hava fingi\u00f0 anna\u00f0 at vita."}, {"text_idx": "#000013", "text": "Semja um svartkjaftin komandi a\u0301r"}]